stanford-oval/wikipedia huggingface dataset:
קדמוס
חייו > סיפורים נוספים > דיוניסוס

מחברים רבים הזכירו את דיוניסוס כבנה של סמלה בת קדמוס. הרודוטוס סיפר שפולחן דיוניסוס הושפע, בנוסף מהמצרים, גם מקדמוס הצורי ואנשיו, שבאו איתו מפיניקיה לבויוטיה. תושבי ברסיאי (אנ') סיפרו לפאוסניאס סיפור שלא שמע בשום מקום אחר ביוון: אחרי שקדמוס גילה שסמלה הולידה את דיוניסוס, הוא הכניס את שניהם לתיבה שהגלים סחפו לארץ ברסיאי. סמלה התגלתה מתה וזכתה להלוויה מכובדת, ודיוניסוס נמצא חי, ואִינוֹ (אנ') שעברה בנדודיה במקום הייתה לו לאומנת, והם מצביעים על המערה בה הניקה אותו וקוראים למישור שלידה "גן דיוניסוס". על שם אירוע זה שינו את שם היישוב מ"אוריאטאי" לשמו הנוכחי. אובידיוס כתב שקדמוס לא ידע מה היה גורלם של בתו ונכדו (סמלה ודיוניסוס). במחזה לאוקיפה וקליטופונטה (אנ') בן המאה ה־2 לפנה"ס, מסופר שהצורים ראו במיתוס קדמוס מקור לפולחן דיוניסוס, ושרו על כך שירים. תיאור זה כנראה איננו היסטורי.
חייו > סיפורים נוספים > פסלי אפרודיטה

פאוסניאס הביא סיפור על כמה פסלי אפרודיטה חשובים הקשורים בקדמוס. בימי המחבר היו בתבאי שלוש צלמיות עץ (אנ') של אפרודיטה, כה עתיקות שנאמר עליהן שנוצרו מפסלי־החרטום (אנ') של אניות קדמוס: אחת של אפרודיטה אוראניה (אנ') (שמימית), השנייה פנדמוס (אנ') (נפוצה, של העם), והשלישית אפוטרופיה (אנ') (דוחה). נכתב שהרמוניה נתנה לאפרודיטה את הכינוי אוראניה לסמל אהבה טהורה וחופשיה מתאוות בשרים, הכינוי פנדמוס לציון יחסי מין, והכינוי אפוסטרופיה כדי שהאנושות תוכל לדחות תשוקה אסורה וחטאים, כי היא הכירה פשעים רבים שנעשו בקרב זרים ואף בקרב יוונים (כגון אלה שנעשו לאמו של אדוניס, לפאידרה ולטראוס).
חייו > סיפורים נוספים > קדמוס בדיוניסיאקה

נונוס סיפר סיפור שונה וארוך על קדמוס, בו הוא למשל עוזר לזאוס (לאחר שזה עזב את אירופה בכרתים) להכניע את טיפון בהרי הטאורוס שבקיליקיה.
מורשת > בעת העתיקה

האקרופוליס של תבאי נקרא "קדמיה", על שם קדמוס. כן נקראים במספר מקורות אנשי תבאי "בני קדמוס" או "קדמאים" על שמו. תבאי השיגה באחת ממלחמותיה ניצחון שהיה כרוך באבידות קשות ביותר, ועל שם ניצחון זה נטבע הביטוי "ניצחון קדמאי" (אנ') (על שם קדמיה) לניצחון שכרוך בהפסדים כואבים במיוחד.
אגדת קדמוס ואירופה קיבלה מעמד חשוב בפיניקיה עצמה, לכל המאוחר בתקופה ההלניסטית. מטבעות רבים מצידון מציגים את חטיפת אירופה על השור, וייתכן שמציגים גם את קדמוס ואחיו פויניקס ואת קדמוס נלחם באריה; מטבעות מצור מציגים את השור ניגש לאירופה, קדמוס מפליג באניה, נלחם בנחש, אוחז בידה של הרמוניה, מייסד את תבאי ומעניק גליל פפירוס לשלושה יוונים, סמל להבאת האלפבית ליוון. כתובת דיוטימוס, כתובת ביוונית מצידון המקדישה פסל למנצח הצידוני הראשון במשחקים פאן־הלניים, מציינת אותו כ"ראשון מבין האזרחים (של צידון) שהביא מהלאס את תהילת ניצחון הפרשים לביתם של האגנורידים (בני אגנור) האצילים", וציינה ש"שמחה גם תבאי בת קדמוס העיר הקדושה בראותה את תפארת הניצחונות של עיר־האם ("מטרופולין") שלה"; הכתובת אף תיארה את הניצחון כ"פורוני", על שם פורונאוס (אנ'), מלך ארגוס הקדמון (שכן המשחקים בהם דיוטימוס ניצח נוהלו על־ידי בני ארגוס) המתואר על ידי הלאניקוס איש לסבוס כאבי אגנור. באמצעות מסורות אלה, דיוטימוס מדגיש את התרומה הפיניקית המכרעת לתרבות היוונית, ומבטא תחושת שייכות היברידית מבלי להתנגד להלניזם – מוצאו היווני של אגנור מייחש את הפיניקים להלנים (ובכך לאפשר להם להשתתף במשחקים פאן־הלניים), ואגנור, באמצעות בניו, הביא את התרבות ליוון והפרה אותה. יתרה מכך, האפיגרמה מראה שבאמצעות האגונים, הפיניקים יכולים להתעלות על אדוניהם הפוליטיים היוונים אפילו ביוון עצמה, והדגשת השורשים האגנורידיים והקדמאידיים הזכירה בעדינות לאדונים היוונים שהם חבים את האלפבית היווני (המכונה "פויניקיאה גרמטה"), עצם היסוד של תרבותם, לפיניקים.
פאוסניאס סיפר שבספרטה היה טרקלין שנקרא Ποικίλη (מצויר), ולידו מקדשוני גיבורים לקדמוס בן אגנור וכמה מצאצאיו.
מורשת > בעת החדשה

על שם קדמוס נקרא היסוד הכימי קדמיום. קדמוס, בן המלך הפיניקי, שהתחתן עם הרמוניה, ייסד את תבאי והביא את האלפבית ליוון, אך הוא והרמוניה סיימו את חייהם כנחשים; הדיכוטומיה הזאת של הישגים גדולים וגורל אכזר מזכירה את תפקידו של הקדמיום בתעשיית הכימיה והביולוגיה.
האסטרואיד 7092 Cadmus (אנ') נקרא על שמו.
אליזבת מונטגיו השתמשה בדמותו של קדמוס, כמו גם בדמותו של הרקולס (שהיה ידוע בשנים עשר מעללי גבורה שביצע, ובכך שעוד בינקותו הביס שני נחשים מפלצתיים שנשלחו להורגו) להגנה על הערכים שמייצג קדמוס – חוכמה, שירה, מידה טובה ותרבות – מפני טענת הבכורה של ערך הגבורה והניצחון הצבאי:
הרקולס: האם אתה מעמיד פנים שמתאים לך מקום גבוה כשל הרקולס על האולימפוס? האם הרגת את האריה מנמאה, את החזיר מהר ארימנתוס, את ההידרה מלרנה ואת הציפורים מסטימפליה?... אתה מעריך את עצמך מאוד על הכנעת נחש אחד: אני פעלתי באותה המידה בעודי שוכב בעריסתי.

קדמוס: לא בזכות הנחש מחשיב אני את תרומתי ליוון לגדולה משלך. יש להעריך מעשים על פי תועלתם, לא על פי זוהרם. אני לימדתי את יוון את אומנות הכתיבה, שלה החוקים חבים את דייקנותם וקביעותם. אתה הכנעת מפלצות; אני תירבתתי את האדם.
ראו גם

קדמוס וארמיון
קדמיום
ביאורים

↑  ראו למשל ספר בראשית, פרק ב', פסוק ח', ספר במדבר, פרק ל"ד, פסוק י"א, ספר יונה, פרק ד', פסוק ה'
↑  היו כמה כותבים קלאסיים בשם זה (אנ') ואפולודורוס לא ציין איזה מהם אמר זאת.
1 2  היו כמה כותבים קלאסיים בשם זה (אנ') ואפולודורוס לא ציין איזה מהם אמר זאת.
↑  היא הרמוניה.
↑  הוא דיוניסוס.
↑  מכך עולה זיקה בין קדמוס לתבאי הבויוטית
↑  כך במקור, אך הדבר לא ברור, שכן מהסיפור על אורפאוס נראה שהכהנים המצרים הכירו קישרו בין קדמוס לתבאי הבואטית דוקא
CUDA

| --- | --- |
 מפתח:  Nvidia 
 מחזור חיים:  23 ביוני 2007 – הווה (17 שנים) 
 גרסה אחרונה:  12.6.1 (אוגוסט 2024) 
 מערכת הפעלה:  Microsoft Windows, לינוקס, macOS 
 סוג רישיון:  רישיון קנייני 
 אתר רשמי
 
CUDA (ראשי תיבות של Compute Unified Device Architecture – ארכיטקטורת מחשב מאוחדת-התקנים) היא ארכיטקטורת מחשוב מקבילי שפותחה על ידי חברת Nvidia. החברה, המפתחת מעבדים גרפיים (GPU), פיתחה את סביבת CUDA כדי לאפשר לקהילת המתכנתים ומדעני המחשב לפתח ולהריץ תוכניות מחשב בעזרת כרטיסי GPU. התכנות עצמו מתבצע בעזרת שימוש בשפת C for CUDA. סביבת CUDA מאפשרת למפתחים גישה לזיכרון ההתקן, ולסט הפקודות של המכונה הווירטואלית, המכילה אלמנטים חישוביים. סביבת CUDA מיועדת למשימות עיבוד מקבילי מסיבי (Massively Parallel Programming).
CUDA מייצגת את הדור החדש של שפות התכנות אשר מיועדות לתכנות מקבילי.
היסטוריה

מעבד גרפי (GPU) נותן מענה לדרישות של משימות עתירות מחשוב בזמן אמת של גרפיקת תלת-ממד ברזולוציה גבוהה. יצר בשנת 2000 יצר איאן באק באוניברסיטת סטנפורד מתקן גיימינג באמצעות 32 כרטיסי GeForce, ולאחר מכן השיג מענק מ-DARPA לביצוע תכנות מקבילי למטרות כלליות על מעבדים גרפיים. לאחר מכן הצטרף ל-Nvidia, שם מאז 2004 הוא מפקח על פיתוח CUDA. בדחיפה ל-CUDA, שפורסם בשנת 2006, מנכ"ל Nvidia ג'נסן הואנג כיוון שמעבדי Nvidia יהפכו לחומרה כללית למחשוב מדעי. בסביבות 2015 השתנה המוקד של CUDA לרשתות עצביות.
עד שנת 2007, השנה שבה הופצה הגרסה הראשונה של סביבת הפיתוח CUDA, היה על המתכנת להשתמש בממשק התוכנה OpenGL הפחות נוח לתכנות. בעזרת מנגנון מיוחד הצליחו שני היצרנים המובילים בתחום: חברת Nvidia וחברת ATI (החל מ-2006, חברת AMD) לאפשר הפעלת תוכניות מחשב מקביליות, הכתובות בשפת התכנות GLSL (קיצור של OpenGL Shading Language), על גבי חומרה מסוג GPU. ממשק תוכנה זה קשה לתכנות, וקהילת המפתחים שהשתמשה בממשק זה נותרה מצומצמת. הופעתה של CUDA אפשרה לקהילת המדענים, בפעם הראשונה, לייצר תוכניות מחשב אשר רצות על חומרה מקבילית מסוג GPU בשפת תכנות המתאימה לחישוב מדעי-מתמטי.
ב-2012 מעבדי GPU התפתחו למערכות מרובות ליבות מקבילות, המאפשרות עיבוד יעיל של בלוקים גדולים של נתונים. עיצוב זה יעיל יותר מיחידות עיבוד מרכזיות (CPU) עבור אלגוריתמים במצבים שבהם עיבוד בלוקים גדולים של נתונים מתבצע במקביל, כגון:
פונקציות גיבוב קריפטוגרפיות
למידת מכונה
סימולציות דינמיקה מולקולרית
סימולציה של מערכות פיזיקליות.
סביבת CUDA, שפותחה על ידי חברת Nvidia, מסוגלת לרוץ אך ורק על חומרה מסוג GPU אשר מיוצרת על ידי החברה. בחודש נובמבר 2008, הגדירו קבוצת חוקרים ואנשי תעשייה, החברים בקבוצת Khronos Group, סביבת תכנות מקבילי בשם OpenCL (קיצור של Open Computing Language). סביבה זו מהווה מתחרה עיקרית לסביבת CUDA, מכיוון שהיא מאפשרת הרצת תוכניות מקביליות על חומרה הטרוגנית, כגון: CPU‏, GPU‏, DSP, ו-FPGA.
תכנות בסביבת CUDA

התכנות בסביבת CUDA מורכב משני אלמנטי תוכנה עיקריים:
הקוד המתמטי-מדעי, הנכתב בשפות תכנות פופולריות כגון C, C++, Fortran, פייתון ו-MATLAB, ומכיל את הגרעין (באנגלית Kernels) החישובי.
קוד המעטפת (בדרך כלל בשפת C) אשר אחראי להקצאות ושחרור זיכרון, העתקות יחידות מידע אל ההתקן ומן ההתקן חזרה אל המחשב המארח, והפעלת גרעיני החישוב.
סביבת הפיתוח כוללת את המרכיבים הבאים:
מהדר (Compiler) בשם nvcc (קיצור של Nvidia Cuda Compiler)
ממשק תוכנה (סט קובצי C header files) וספריות תוכנה.
מנהל התקן (driver)
סביבת הרצה: CUDA תומכת במערכות ההפעלה: Microsoft Windows, לינוקס ו-macOS.
ראו גם

GPGPU
הערות שוליים

↑  Abi-Chahla, Fedy (18 ביוני 2008). "Nvidia's CUDA: The End of the CPU?". Tom's Hardware. {{cite web}}:  (עזרה)
1 2  CUDA Zone, Nvidia
↑  Witt, Stephen (2023-11-27). "How Jensen Huang's Nvidia Is Powering the A.I. Revolution". The New Yorker (באנגלית אמריקאית). ISSN 0028-792X. נבדק ב-2023-12-10.
↑  Zunitch, Peter (2018-01-24). "CUDA vs. OpenCL vs. OpenGL". Videomaker (באנגלית אמריקאית).
↑  OpenCL באתר קבוצת Khronos
| --- | --- |
בקרת זהויות :  NLI: 987007568350905171  GND: 7719528-0  LCCN: sh2013001284 
תרשים זרימה של תהליך העיבוד
יחידת לה"ב

| --- | --- |

סמל היחידה
 "מאפשרים את רציפות הפעולה של חיל-האוויר"
 פרטים
 מדינה:  ישראל ישראל
 שיוך:   חיל האוויר הישראלי  להק ציוד
 סוג:  יחידת מטה ויחידה תפעולית
 בסיס האם:  בח"א צריפין
 אירועים ותאריכים
 תקופת הפעילות:  2004–הווה (כ־20 שנה)
 נוצרה מתוך:  מחלקת תחכ"ל ובס"א 18
 מקים היחידה:  אלוף-משנה מוטי חניה
 מלחמות:    מלחמת לבנון השנייה    מבצע צוק איתן מלחמת חרבות ברזל
 נתוני היחידה
 ייעוד:  מערך לוגיסטי ומבצעי של חיל האוויר
 פיקוד
 יחידת אם:  להק הציוד
 יחידות בת:  יחק"ל, מחש"א, ארז, ישמ"ת, תחום מיוחדים, ענף רכב, ענף לוגיסטיקה
 דרגת המפקד:   אלוף-משנה
 מפקד נוכחי:  אלוף-משנה ר'
שלט המציין את הקמת היחידה, המוצג במוזיאון חיל האוויר בבסיס חצרים
יחידת לה"ב (ראשי תיבות של השם הרשמי: יחידת לוגיסטיקה הנדסה ובקרה 18) היא יחידה ומחלקה בלהק הציוד של חיל האוויר הישראלי. היחידה ממוקמת בבסיס חיל האוויר במחנה ידין שבצריפין. היחידה כפופה לראש להק הציוד.
פעילות

ייעוד לה"ב 18 לממש את אחריותה בחיל האוויר בהיבטי הלוגיסטיקה התפעולית, רכב, חימוש, ציוד אט"לי, השליטה, הקישור והבקרה, לתת מענה טכני והנדסי לכוחות המיוחדים, למימוש משימות ויעדי חיל האוויר.
היחידה נוסדה ב-21 בינואר 2004 כחלק משינוי ארגוני בלהק ציוד. במסגרת תוכניות לפינוי מחנה צריפין מבוצעת עבודת מטה להעתקת יחידות יחידת לה"ב בהתאם לתוכנית המענה הכולל.
מפקד יחידת לה"ב הוא קצין בדרגת אלוף-משנה מהמערך הטכנולוגי של החיל.
פעילות > מבנה היחידה

ביחידה 3 ענפים ו-4 יחידות שדה כפי שהוגדר בעת הקמתה ובתיקוף מבנה היחידה שבוצע בשנת 2015.
יחק"ל 8832 – יחידת הקישור והלוגיסטיקה
ישמ"ת 666 – יחידת השליטה המרכזית לתחזוקה
מחש"א 5633 – מרכז חימוש אווירי
אר"ז – יחידת אחזקת רכב זרועית
ענף לוגיסטיקה
ענף רכב
תחום טכנולוגיות ומיוחדים
פעילות > מפקדי היחידה לדורותיה

מפקד היחידה הוא קצין בדרגת אלוף-משנה מהמערך הטכני.
| יחידה/מחלקה | דרגה | שם | תקופת כהונה | הערה |
| --- | --- | --- | --- | --- |
| בסיס אספקה 18 (בס"א 18 בראשי תיבות) | סגן אלוף | אלרון אלכסנדר | 1960–1965 |  |
| בסיס אספקה 18 (בס"א 18 בראשי תיבות) | סגן אלוף | אמיר אליעזר | 1965–1970 |  |
| בסיס אספקה 18 (בס"א 18 בראשי תיבות) | סגן אלוף | שושני אליהו | 1970–1974 |  |
| בסיס אספקה 18 (בס"א 18 בראשי תיבות) | סגן אלוף | עופר אברהם | 1974–1975 |  |
| בסיס אספקה 18 (בס"א 18 בראשי תיבות) | אלוף-משנה | זיו חיים | 1975–1980 |  |
| בסיס אספקה 18 (בס"א 18 בראשי תיבות) | אלוף-משנה | תבור דוד | 1985–1987 |  |
| בסיס אספקה 18 (בס"א 18 בראשי תיבות) | אלוף-משנה | כהנא שלמה | 1987–1989 |  |
| בסיס אספקה 18 (בס"א 18 בראשי תיבות) | אלוף-משנה | שיינמן איתמר | 1989–1992 |  |
| בסיס אספקה 18 (בס"א 18 בראשי תיבות) | אלוף-משנה | שלום אלקיים | 1992–1995 |  |
| בסיס אספקה 18 (בס"א 18 בראשי תיבות) | אלוף-משנה | יואב ירדני | 1995–1998 |  |
| בסיס אספקה 18 (בס"א 18 בראשי תיבות) | אלוף-משנה | יהודה סבזה | 1998–2001 |  |
| בסיס אספקה 18 (בס"א 18 בראשי תיבות) | אלוף-משנה | דוד פולק | 2001–2004 | מפקד בס"א 18 האחרון |
| מחלקת לוגיסטיקה ותחזוקת מערכות (לות"ם בראשי תיבות) | אלוף-משנה | עמיחי דוד | 1977–1981 |  |
| מחלקת לוגיסטיקה ותחזוקת מערכות (לות"ם בראשי תיבות) | אלוף-משנה | גור חיים | 1981–1984 |  |
| מחלקת לוגיסטיקה ותחזוקת מערכות (לות"ם בראשי תיבות) | אלוף-משנה | בן ארי אברהם | 1984–1991 |  |
| מחלקת לוגיסטיקה ותחזוקת מערכות (לות"ם בראשי תיבות) | אלוף-משנה | קמפלר דורון | 1991–1993 |  |
| מחלקת לוגיסטיקה ותחזוקת מערכות (לות"ם בראשי תיבות) | אלוף-משנה | פרי נתי | 1993–1996 |  |
| מחלקת לוגיסטיקה ותחזוקת מערכות (לות"ם בראשי תיבות) | אלוף-משנה | דורי יעקב | 1996–2000 |  |
| מחלקת לוגיסטיקה ותחזוקת מערכות (לות"ם בראשי תיבות) | אלוף-משנה | משה גוטסמן | 2000–2004 | מפקד מחלקת לות"ם האחרון |
| לוגיסטיקה הנדסה ובקרה (לה"ב 18 בראשי תיבות) | אלוף-משנה | מוטי חניה | 2004–2007 | מפקד לה"ב הראשון |
| לוגיסטיקה הנדסה ובקרה (לה"ב 18 בראשי תיבות) | אלוף-משנה | מוטי אייזנר | 2007–2010 |  |
| לוגיסטיקה הנדסה ובקרה (לה"ב 18 בראשי תיבות) | אלוף-משנה | משה ויצמן | 2010–2014 |  |
| לוגיסטיקה הנדסה ובקרה (לה"ב 18 בראשי תיבות) | אלוף-משנה | אורן סנדרוסי | 2014–2017 |  |
| לוגיסטיקה הנדסה ובקרה (לה"ב 18 בראשי תיבות) | אלוף-משנה | ארז הראל | 2017–2020 |  |
| לוגיסטיקה הנדסה ובקרה (לה"ב 18 בראשי תיבות) | אלוף-משנה | שלומי קורן | 2020–2023 |  |
| לוגיסטיקה הנדסה ובקרה (לה"ב 18 בראשי תיבות) | אלוף-משנה | ר' | 2023-הווה |  |
יחידות וענפים בלה"ב > יחידת הקישור והלוגיסטיקה

יחידת הקישור והלוגיסטיקה (בראשי תיבות יחק"ל) יחידת התפעול הלוגיסטי של חיל האוויר, ליחידה שלושה תחומי עיסוק עיקריים: לוגיסטיקה, שינוע והפצה, ומימוש חוזים של משרד הביטחון עם התעשיות האזרחיות.
בנוסף, היחידה כוללת את מרכז ההוצאה לאור החֵילי האמון על העלאת הספרות הטכנית למערכות המידע והדפסת צורכי חיל האוויר.
היחידה משמשת כשער הכניסה לציוד רכש בחיל האוויר ובאחריותה לקלוט ציוד חדש או ציוד שעבר תהליכי אחזקה במפעלים ולהפיץ אותו בהתאם לצורך.
בשנת 1997 אוחדו שתי יחידות: יקת"א 8832 (יחידת הקישור לתעשיות אזרחיות) וי.ק., ליחידה אחת בשם יקת"א, המאגדת את כלל פעילויות חיל האוויר אל מול התעשיות. לפני האיחוד עסקה יקת"א בקישור למפעלים אזרחיים בישראל ומחוצה לה וי.ק. עסקה בתחום הקישור אל מול התעשייה האווירית בלבד.
בשנת 2014, עם איחוד יקת"א ויחידת מרכז אספקה ושינוע (בראשי תיבות מא"ש), הוקמה יחק"ל.
ביחידה טכנאים לוגיסטיים, נהגים, בקרי לוגיסטיקה ותקציב, קציני קישור ובחינת ציוד, אנשי מולטימדיה, תקשוב וציוד קרקע.
בשנת 2024 הועברה האחריות על כל גפי לוגיסטיקה אווירית (גל״א) בבסיסי החיל מטייסות התחזוקה ליחידה.
בימים אלו עוסקת היחידה בהיערכות למעבר לבסיס חיל האוויר בתל נוף המתוכנן להתבצע כחלק מפינוי צריפין.
מפקד היחידה: סגן-אלוף א.
סמל יקת"א (יחידת הקישור לתעשיות אזרחיות) ההיסטורי
סמל מא"ש (מרכז אספקה ושינוע) ההיסטורי
יחידות וענפים בלה"ב > ענף רכב

ענף מערכתי האמון על ניהול משקי הרכב בחיל האוויר על כלל הדיציפלינות הרלוונטיות לתחום זה – רכש והנדסה בדגש לרכב ייעודי, כתיבת מדיניות אחזקה וניהול תמונת מצב כשירות הרכב, עיתוד ורכש חלפים, ניהול מצאי הרכב בחיל ומערך ההובלה הקרקעית וריכוז תחום הנהיגה בחיל.
הענף הוא החוליה המקשרת בין גופי אט"ל השונים בכל הקשור לתחום הרכב ותשתיות האחזקה בצה"ל כגון חיל הטכנולוגיה והאחזקה, חיל הלוגיסטיקה וחטיבת הלוגיסטיקה, חטיבה טכנולוגית ליבשה ומרכז ההספקה המטכ"לי.
בשנה האחרונה הענף הוביל חלק גדול בשינויים ארגוניים בחיל האוויר כגון שינוי תפישת אחזקת הרכב ומימוש חוזי אחזקה מרכזיים במיקור חוץ, פתיחת מרכז שינוע חילי ופתיחת מרכז הדרכת נהיגה חילי.
ראש הענף: סגן-אלוף א.
יחידות וענפים בלה"ב > מרכז חימוש אווירי

מרכז חימוש אווירי (בראשי תיבות מחש"א) עוסקת בקליטה, אחסנה, אספקה, ויסות וניהול מלאי החימוש בחיל האוויר תוך הסתכלות כוללת על כלל צורכי הבסיסים והיחידות. ביחידה קיים גם בית מלאכה לציוד בטיחות והצלה (בראשי תיבות בי"מ צב"ה) הנותן מענה לכלל חיל האוויר בתחומו.
היחידה בנויה ממספר מצבורי חימוש הפרוסים גאוגרפית באתרים שונים בארץ מהצפון ועד הדרום.
היחידה הוקמה בשנת 1972 ומאז שותפה מלאה לכלל משימות חיל האוויר בשגרה ובחירום.
בחירום היחידה קולטת את גדוד ההובלה והאבטחה שמתגברים את משימותיה, מנהלת את מלאי החימוש ומערכות השליטה תוך טיפול בכלל הדרישות המבצעיות הן בתחום ההגנה והן בתחום ההתקפה.
מפקד היחידה: סגן-אלוף א'.
יחידות וענפים בלה"ב > יחידת אחזקת רכב זרועית

יחידת אחזקת רכב זרועית (אר"ז בראשי תיבות) היא יחידה המעניקה שירותי אחזקה לכלי הרכב הצבאיים בחיל האוויר.
תפקיד היחידה לתת מענה אחזקתי למערך הרכב בהתאם לצורך ולעמוד ביעדי חיל האוויר.
היחידה הוקמה בשנת 1956 ושמה היה סדנת אר"ז, בשנת 1987 הוכפפה לחיל האוויר ועברה במהלך השנים התאמות
לצורכי החיל כגון קליטת תחום השינוע, הקמת סדנאות רכב בבסיסי חיל האוויר.
בשנת 2012 הוגדרה סדנת אר"ז כיחידה ובשנת 2020 קלטה היחידה את כלל מחלקות הרכב בבסיסי חיל האוויר.
כיום היחידה נותנת שירותי אחזקת רכב בכלל בסיסי החיל השונים.
מפקדת היחידה: סגן-אלוף ס.
יחידות וענפים בלה"ב > יחידת השליטה המרכזית לתחזוקה

יחידת השליטה המרכזית לתחזוקה 666 (ישמ"ת בראשי תיבות) הוקמה לאחר פרסום פקודת ארגון ב-28 ביולי 1974. התפקיד שהוגדר עבורה הוא לשלוט בפעילות מערך התחזוקה של זרוע האוויר. עם השנים היחידה עברה מכפיפות ישירות לראש להק ציוד לכפיפות למחלקת תאו"ם ולאחר מכן ליחידת לה"ב.
כיום עיקר עיסוקה של היחידה לשלוט באמצעים, בתהליכים ובמשאבים הקריטיים של המערך הטכני בהכוונה ובמיקוד לצרכים המבצעיים של חיל האוויר.
היחידה אחראית לגיבוש תמונת המצב של מערכות הנשק והציוד תוך מיקוד בצרכים המבצעיים של חיל האוויר באמצעות שליטה, בקרה תהליכית, וויסות אמצעים בחיל.
מפקד היחידה סגן-אלוף ש.
יחידות וענפים בלה"ב > תחום טכנולוגיות ומיוחדים

תחום טכנולוגיות ומיוחדים הוא הגוף המערכתי לכנף 7 (כוחות האוויר המיוחדים) בלהק ציוד.
התחום מהווה גורם מרכזי בחיל האוויר בהכוונת הפיתוח, הקליטה ואחזקת מערכות למערך הכוחות המיוחדים.
התחום הוקם בשנת 2004 בעקבות סגירת ענף ציוד עזר ומיוחדים במחלקת לוגיסטיקה ותחזוקת מערכות (בראשי תיבות לוט״ם) והוכפף פיקודית לענף ציוד קרקע. במסגרת שרגון לצ״ד 3 (2013–2014) עם העברת ענף ציוד קרקע למחלקת בינוי ותשתיות הוכפף התחום לענף רכב. ב-23 ביוני 2014 הוכר כתחום עצמאי הכפוף ישירות למפקד לה״ב.
ראש התחום רב-סרן נ'.
יחידות וענפים בלה"ב > ענף לוגיסטיקה

ענף לוגיסטיקה אמון על ניהול משקי הדלק, מזון, ציוד לפרט ומחנה, נשק, תחמושת ואופטיקה, והטמעת תורת ניהול המלאי האט"לי בחיל האוויר.
הענף אחראי על התיאום והקישור בין חיל האוויר לגורמי אט"ל בהקשרי לוגיסטיקה ומרכזי האספקה.
בנוסף, הענף מהווה גורם מקצועי, הדרכתי ותורתי בתחומים שעליהם הוא אחראי.
הענף שותף למהלכים כלל צה"לים המשפיעים על חיל האוויר בהיבטי המזון והתעצמות חיל האוויר ברכש ציוד לוגיסטי, מדים, כלי נשק ועוד.
ראש הענף סגן-אלוף ג'.
יחידות וענפים בלה"ב > גף משאבי אנוש

גף משאבי אנוש (משא"ן בראשי תיבות) נותן מענה לכלל יחידות וענפי היחידה בתחום משאבי האנוש (סדיר, קבע, אזרחים עובדי צה"ל ומילואים).
הגף נוסד בשנת 2018 במטרה לרכז את ניהול המשאב האנושי ובמטרה לייצר טיפול "360" בתחום כוח האדם.
בנוסף גף משא"ן אמון על שגרת המחנה באמצעות רס"ר היחידה, ועל טיפול בנושא המשפחות השכולות.
מפקד הגף רב-סרן י'
תולדות לה"ב > ראשיתו של מערך האפסנאות הטכנית

לקראת סוף תקופת המנדט הבריטי בארץ ישראל, עמדו השלטונות לפנות את בסיסיהם בארץ. זמן קצר לפני הפינוי הוטל על יצחק לוי, שעמד בראש הפעילות להקמת מערך האפסנאות הטכנית, לרכוש ציוד בבסיסים המתפנים עבור הכוח האווירי שהולך ומוקם בארץ. פעילותו כללה קשירת קשרים עם סוחרים וסוכנים שעסקו בקניית עודפים מהבסיסים המתפנים, קשירת קשרים עם קציני ה F.A.R שהיו מוכנים לסייע במידע וכן באמצעות קשר ישיר עם מחלקת התעופה הבריטית בירושלים, שהייתה המקור הראשי לעודפי הציוד התעופתי. הכוונה הייתה להבטיח ש"קלוב התעופה" או חברת אווירון יזכו במכרז לרכישת הציוד.
המחסן הטכני הראשון היה בעצם רכב מסחרי גדול בעל ארגז עם דלתות, אשר חנה בחצר האחורית של בית הספר לפעילי ההסתדרות בתל אביב.
במחצית ינואר 1948 החל להתארגן מחסן אפסנאות במושבה שרונה שבקריה בתל אביב, בחצר מבנה בן שישה חדרים וחצר נרחבת. בקבוצת האפסנאים הראשונים נכללו אנשים שרכשו את ניסיונם המקצועי בשירות חיל האוויר המלכותי הבריטי. עם התארגנות המחסן הקבוע החל פעולת הרישום ועיתוד של הציוד והחלפים הנדרשים לתחזוקת המטוסים.
בכדי להבטיח פעילות מסודרת ותקינה, פרסם יצחק הלוי ב-25 באפריל את "פקודת אפסנאות מס' 1" שנועדה להסדיר את שיטות הרישום וניהול המחסנים במחלקות השונות במקביל הוקמה רשות מרכזית לפיקוח על ניהול המחסנים, להדרכת האפסנאים ולביקורת מרכזית. הפקודה פירטה את הדרכים לניהול ספרי המלאי, ניהול המחסנים, קבלת החומרים ממקורות חוץ וממחלקות חיל האוויר, שיטת הכרטסת ועוד.
תולדות לה"ב > משרונה ועד צריפין

לקראת סוף המחצית השנייה של 1948 הועבר מחסן האפסנאות הראשון של חיל האוויר מ"שרונה" ליפו. כמות הפריטים שהצטברה במחסן, חלקם מייצור מקומי וחלקם מרכש מחוץ לישראל, הולידה את הצורך לגדול ולהתרחב. לפיכך הוחלט להקים "מחסן מרכזי" באבו כביר. ליד המחסן החדש הוקם מחסן נוסף לציוד והצלה.
ב-22 ביולי 1949 החליט מנהל אגף האפסנאות של חיל האוויר, אליהו רוטנברג, על שינוי שמו של המחסן המרכזי ל"מחסן מרכזי ח.א". בתקופה זו שירתו במחסן המרכזי 84 חיילים ו-56 אזרחים, שהיוו 50 אחוז מהתקן הזמני שנקבע ליחידה – 298 אנשים.
בסוף שנת 1949 הועבר המחסן של ח.א לצריפין ובמקביל פורסמה פקודת ארגון להקמת כנף 18 שנקראה מחנה "נשר". בעקבות המעבר לצריפין ניתן ב-1.1.1950 תוקף לשינוי מהותו של ה"מחסן המרכזי ח.א" שהוכפף למפקד כנף 18 (מחנה "נשר") בצריפין. בשלב זה נקבע ייעודו של הבסיס להוות בסיס אספקה טכנית של חיל האוויר. מפרסום צו זה נקבע שמו של המחסן המרכזי "טייסת מספר 201" מפקד טייסת 201, שהיה כפוף למפקד כנף 18, קיבל ממנו את כל שירותי המנהלה והאפסנאות. בתקופה זו נוהלה פעילות המחסן המרכזי במספר מחסנים לדוגמה: מחסן א' שהיה מחסן לציוד אישי, מחסן ב' שהיה מחסן לציוד מחנה, מחסן ג' שיועד לציוד משרדי, מחסן ו' לצמיגים, מחסן ז' לחלקי מנועים, מחסן ח' הידראולי ועוד.
בתקופה זו שונתה שיטת הרישום בכרטיסיות והוחל במשלוח ציוד לפי דרישה למחסנים הכנפיים ומשם לטייסות ולבתי המלאכה.
שיפור משמעותי בניהול המלאי התרחש עם הכנסת מכונות חישוב NCR נתוני הלוגיסטיקה הוזנו לתוכם בכרטיסים מנוקבים. הכנסת המחשוב אפשרה קבלת תמונת מצב עדכנית ומהימנה על מצאי הפריטים במחסני, צריכתם ומחסור בציוד.
תולדות לה"ב > יחידה לוגיסטית מרכזית

בסיס אספקה 18 (בס"א 18 בראשי תיבות) הוקם בשנת 1980 לצורך אחסנה, קליטה והפצה של כלל הציוד הייעודי בחיל האוויר.
מחלקת לוגיסטיקה ותחזוקת מערכות (ראשי תיבות לות"ם) הוקמה בשנת 2001 על בסיס מחלקת התחזוקה הכללית (תחכ"ל בראשי תיבות) וגופים נוספים מיחידת מפ"א שנסגרו, לצורך הטיפול באחזקה ולוגיסטיקה בתחומי הניהול מערכות המידע, המלאי והרכש.
בשנת 2000 במטרה לפתור בעיות ארגוניות ומתן מענה להפרדה בין האחזקה ללוגיסטיקה החליט רלצ"ד על עדכון מחלקת תחכ"ל והקמת מחלקת לוגיסטיקה ותחזוקת מערכות אחודה (לות"ם בראשי תיבות).
מחלקת לות"ם הוקמה ביולי 2001 על בסיס מחלקת תחכ"ל וגופים מיחידת מפ"א שנסגרו לצורך הטיפול באחזקה ובלוגיסטיקה, לשמירת המקצוענות בתחום הניהול והרכש של המלאי.
כחלק ממהלכי התייעלות בחיל האוויר בוצע שינוי ארגוני של איחוד גוף המטה מחלקת תחכ"ל ובס"א 18 – והפיכתן ליחידה לוגיסטית מרכזית שמאגדת בתוכה ארבעה תחומי פעילות עיקריים:
התחום הלוגיסטי, תחום הקישור לתעשיות האזרחיות, תחום תחזוקת הציוד ותחום המטה המקצועי.
לוגיסטיקה הנדסה ובקרה 18 (בראשי תיבות לה"ב) הוקמה באופן רשמי ב-21 ינואר 2004 זאת כחלק ממהלכי השתנות בחיל האוויר. תפקידה לקלוט, לאחסן, להפיץ ולתחזק ציוד ייעודי וחימוש בח"א, ליזום ולהוביל ולבקר תהליכים בתחום הציוד הקרקעי והמוטס התומך מערכות נשק.
תולדות לה"ב > עם הקמתה הכילה יחידת לה"ב 18 את הגופים הבאים

בסיס אספקה 18 (בראשי תיבות בס"א 18) – מחש"א, יקת"א וסדנת ארז.
מחלקת לוגיסטיקה ותחזוקת מערכות (בראשי תיבות לות"ם) – ענף רכב, ענף ציוד קרקע ותחום מיוחדים, אספקה אט"לי.
איחוד גופים במרכז אספקה ושינוע (בראשי תיבות מא"ש) על בסיס מא"ש מבס"א 18.
הקמת גופי מנהלה, הנדסה ותמך למפקדי הגפים הלוגיסטיים.
בהקמת של יחידת לה"ב הוקמה יחידה ייחודית הכוללת יחידות ביצוע בשדה ויחידות מטה.
תולדות לה"ב > ארגון מחדש

בשנת 2015 תוקף מבנה היחידה:
שינוי שם היחידה ללה"ב 18.
העברת ישמ"ת 666 ללה"ב 18.
העברת ענף ציוד קרקע למחלקת הנדסת תשתיות בלצ"ד, תחום מיוחדים נשאר בכפיפות ישירה למפקד לה"ב.
איחוד יחידת קישור תעשיות אזרחיות (בראשי תיבות יקת"א) ומרכז אחסון ושינוע (בראשי תיבות מא"ש) והקמת יחידה חדשה בשם יחידת הקישור והלוגיסטיקה 8832.
סמל לה"ב

סמל יחידת הקישור והלוגיסטיקה
סמל ענף רכב
סמל יחידת מחש"א
סמל יחידת אר"ז
סמל ישמ"ת
סמל תחום טכנולוגיות ומיוחדים
סמל ענף לוגיסטיקה
סמל בס"א 18
לצבעי סמל לה"ב משמעות, המביאה לידי ביטוי את מגוון עיסוקי היחידה. הסמל נחשף בטקס הקמת לה"ב ב-2004
בן ציון שנקר (יזם)

| --- | --- |
אין תמונה חופשית
 לידה:  1900 
 פטירה:  6 בפברואר 1946 (בגיל 46 בערך) 
 
בן ציון שנקר (1900– 6 בפברואר 1946) היה יזם וממקימי העיר חולון. נהרג מאש חיילים בריטיים ב-6 בפברואר 1946, בעקבות פעולת תגמול של הבריטים להתקפת לח"י בחולון.
ביוגרפיה

נולד בברדיצ״ב, אוקראינה. היה אחיינו של התעשיין אריה שנקר, והינדה שנקר. התחנך ב"חדר", ברוסיה, למד בישיבה ובבית הספר התיכוני למסחר בברדיצ׳ב. עוד מילדות נמשך ללימודים עבריים וכשהיה בן 15 היה בין המארגנים של קבוצות נוער ציוני לומד בבית ספרו. בן ציון התמסר להוראת עברית לקבוצות אלו, שהיו מוגבלות עקב שלטון הצאר, וראה בארץ ישראל חלום נשגב. לאחר מהפיכת פברואר השתתף בפעולות הסברה ולימד עברית בקבוצות נוספות שהוקמו על ידי ההסתדרות הציונית כהכנה לעליה. הוא הוזמן לעמוד בראש פעילות הג'וינט ברובנו וסביבתה (אוקראינה), אך לאחר זמן קצר עלה לארץ.
בשנת 1922 עלה לישראל ועבד כפועל בניין. הוא נבחר כציר לוועידה הראשונה של פועלי הבניין בארץ, והוכיח כושר מנהיגות. שנקר התחיל לימודי הוראה בסמינר למורים בירושלים, עד שנת 1924, אז נסע ללמוד הנדסת חשמל בגרנובל שבצרפת, בעצת דודו, אריה שנקר. ב-1927 חזר לארץ והחל בעבודה אצל דודו אריה שנקר בבית החרושת לודז'יה. בן ציון היה מהנדס במפעל וניהל אותו. למרות תפקידו הניהולי לא התרחק מהעם והופיע כידיד העובדים ומגן לחלשים.